Oğluma nəsihət (Cəfər, ey nuri-dideyi-Seyyid)(Seyid Əzim Şirvani)
Cəfər, ey nuri-dideyi-Seyyid, 
Qönçeyi-növrəsideyi-Seyyid! 
İttifaq eylə dust ilə hər an, 
İttifaq ilə əmr olur asan. 
Dəhrdə etmə iftiraqə həvəs, 
İttifaq ilə kəslər olmuş kəs. 
Vardır, ey baği-ömrümün şəcəri, 
İttifaq etməyin gözəl səməri. 
İttifaq eyləyəndə beş barmaq, 
Xeyli asandı bir şeyi tutmaq. 
Yoxdur, ey sərvərim, tək əldə səda, 
İttifaq ilədir sürurü səfa. 
Edəsən guş gər bu timsali, 
Səni filcümlə eyləyər hali.

XIX əsrin şeirləri